Løpsinformasjon

Velkommen til løp i Kollenområdet i Sørreisa!

Arena: Vi er glad for at vi får bruke utearealene til Gjerdsletta barnehage som arena, så vær vennlig å ta med dere søppel/ rydd etter dere.

Terrenget kjennetegnes av bjørkeskog med en del granplanting og har god løpbarhet. I de nederste partiene er det mye stier, som stedvis kan være vanskelig å se pga gressbunn – ( gress som ikke er utvokst ennå). Fuktigheten den siste tiden gjør at noe kan framstå som myr/bekkesig selv om det ikke er tegnet inn som det.

Kartet er fra 2010, men er oppdatert i ettertid. Løypene er trykt på vannfast papir, så vi bruker ikke plastposer.

Start: 500m fra arena motbakke på traktorveg.

Gule kontroll-lapper finnes på start.

Det er også løse postbeskrivelser på start.

Målestokken er forskjellig;

* N-løypa 1,4 km målestokk 1:5 000 Fri starttid
* C-løypa 3,2 km målestokk 1: 7 500
* A-løype 4,3 km målestokk 1:7 500
* A-løype 6 km målestokk 1 : 10 000
* A-løype 8 km målestokk 1:10 00

Vi tror at løypelegger Ivar Helgesen har laget løyper med fine utfordringer til dere.

Løypeløp: Det er første gang vi arrangerer løp der folk velger løype – og ikke klasse. Vi ser at det har skapt spesielle utfordringer i løypa på 3,2 km. Den er valgt av både veteraner og yngre løpere uten så mye erfaring, og da er det ikke lett å finne en vanskelighetsgrad som passer for begge. – Det tar vi med oss som en erfaring til neste gang. Artig å se at 8 km har appellert til så mange – dere får en tøff utfordring!

Premiering på arena etter løpet : Løpere i aldersbestemte klasser opp til og med 21- premieres etter normen. Voksne som stiller i andre løyper premieres ikke, bortsett fra trekkepremier blant de som er på premieutdelinga.

Vi ønsker alle GOD TUR i skogen!